КОМИ РЕСПУБЛИКАЛÖН ОЛАНПАС

**«Коми Республикаса государственнöй гражданскöй службалöн öткымын юалöм йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося кöч тöлысь 23 лунö

**1 статья.** Пыртны «Коми Республикаса государственнöй гражданскöй службалöн öткымын юалöм йылысь» Коми Республикаса Олакнпасö (Коми Республикаса государственнöй власьт органъяслöн индöд-тшöктöмъяс, 2005, 10 №, 4045 ст.; 2006, 2 №, 4206 ст.; 2007, 1 №, 4671 ст.; 2008, 5 №, 204 ст.; 11 №, 601 ст.; 12 №, 721 ст.; 2009, 7 №, 83 ст.; 16 №, 260 ст.; 34 №, 644 ст.; 2010, 5 №, 64 ст.; 10 №, 191 ст.; 195 ст.; 17 №, 385 ст.) татшöм вежсьöмъяс:

1. 11 статьяса 2 юкöнын:

1) содтыны татшöм 41 пункт:

«41) вынсьöдö Коми Республикаса гражданскöй служащöйлöн служебнöй оласног дорö корöмъясö кутчысьöм да интересъяс серти вензьöмъяс ладмöдöм кузя комиссияяс йылысь положение;»;

2) 8 пунктö содтыны «, пасйöм чинö индöм Коми Республикаса гражданскöй служащöйяслы удждон мынтан пöрадок» кывъяс.

2. 10 статьяса 8 юкöн гижны тадзи:

«8. Коми Республикаса гражданскöй службалöн торъя чинъяс серти вермöны урчитны Коми Республикаса гражданскöй служащöйяслы удждон мынтан торъя пöрадок, кор удждонсö мынтöны служебнöй контрактöн урчитöм профессиональнöй служба уджлöн бурлун да бöртасъяс серти. Пасйöм торъя пöрадок серти удждон мынтан Коми Республикаса гражданскöй служащöйяслы оз инмыны тайö статьяса 5 юкöнöн урчитöм удждон мынтан условиеяс.

Коми Республикаса гражданскöй службаса чин лыддьöг, мый серти вермöны урчитны удждон мынтöмлысь торъя пöрадоксö, а сiдзжö тайö юкöнса медводдза абзацöн урчитöм Коми Республикаса гражданскöй служащöйяслы удждон урчитан пöрадоксö вынсьöдö Коми Республикаса Юралысь.».

3. 18 статьяса 1-4, 6 да 7 юкöнъяссö киритны.

4. 19 статьясö киритны.

**2 статья.** Тайö Оланпасыс вынсялö сiйöс официальнöя йöзöдан лунсянь дас лун бöрын.

Коми Республикаса Юралысь В.М.Гайзер

Сыктывкар

2010 вося йирым тöлысь 4 лун

114-РЗ №

Вудж. Коснырева Е.Г., 1711 пас